કેટલાય લોકોને લાગે છે કે બોલિવૂડ સુંદર અને અભિનયમાં માહેર ઇશા ગુપ્તા સાથે ન્યાય કરી શક્યું નથી, કેમ કે હજુ સુધી તેને સારી ફિલ્મોનો ભાગ બનવાનો મોકો અપાયો નથી, જોકે ઇશાના મનમાં આ વાતનું કોઇ દુઃખ નથી. તે કહે છે કે હું એવા નિર્માતા-નિર્દેશકોની આભારી છું, જેમણે મારા પર ભરોસો કર્યો અને તેમની ફિલ્મોમાં કામ આપ્યું. આઉટસાઇડર હોવા છતાં મૂકેશ ભટ્ટે મને પહેલી ફિલ્મ આપી. સુરેશ દેસાઇએ મને ‘રુસ્તમ’ જેવી અને મિલન લુથરિયાએ ‘બાદશાહો’ જેવી ફિલ્મોમાં ચાન્સ આપ્યો.